Norinco

**China North Industries Group Corporation Limited** (, lyhennys *CNIGC* tai **CNGC**), usein muodossa **Norinco Group** tai lyhyesti *Norinco*, esiintyy myös nimellä China Ordnance Industries Group Corporation Limited (), on erittäin suuri kiinalainen valtionyhtiö ja erityisesti puolustusteollisuusyrityksenä tunnettu monialainen teollisuuskonserni. Yhtiö on oman ilmoituksensa mukaan osaltaan vastuussa Kiinan kansanarmeijan käyttämien mekanisoitujen, digitalisoitujen ja älykkäämpien laitteiden kehittämisestä. Yhtiön kotipaikka on Peking. 

Vuonna 2020 yhtiö oli yhdysvaltalaisen talousjulkaisu Fortunen maailman suurimpien pörssiyhtiöiden Global 500 -listalla sijalla 154. Konserniyhtiöön kuuluu kymmeniä tytärorganisaatioita, jotka Kiinassa sijaitsevat pääosin 29 maakunnassa, suurkaupungissa tai autonomisella alueella.  Konserniorganisaatioon kuuluu useita pörssinoteerattuja tytäryhtiöitä. Esimerkiksi Shanghain pörssissä noteerattu, panssarivaunuja ja -ajoneuvoja, tykkejä ja rautatiekalustoa valmistava Inner Mongolia First Machinery Group on osa Norinco-konsernia. Samoin Shanghain pörssissä noteerattu autonosavalmistaja, Lingyun Industrial Corporation Limited (sisältäen esimerkiksi saksalaisen autonlukkovalmistaja Kiekert AG:n) kuuluu tähän kiinalaiseen monialakonserniin.

Tukholman kansainvälinen rauhantutkimusinstituutti (SIPRI) arvioi toimialalta keräämiensä tietojen perusteella Norincon olleen vuonna 2019 liikevaihdolla mitattuna maailman yhdeksänneksi suurin aseteollisuusyritys. SIPRIn mukaan Norincon aseteollisuuteen liittyvä liikevaihto (14,54 miljardia USD) edusti yhteensä 22 prosenttia yhtiön vuotuisesta kokonaisliikevaihdosta (65,93 mrd. USD).

## Esimerkkejä Norinco-konsernin tuotteista

Alla oleva kuvagalleria antaa vinoutuneen kuvan Norincon tuotetarjonnasta. SIPRIn mukaan on liikevaihdolla mitattuna noin 78 prosenttia konsernin tuotannosta on tarkoitettu siviilikäyttöön. 


QSZ92 - 5.8mm Pistol 20170919.jpg|Kansan vapautusarmeijan kevyt palveluspistooli QSZ-92.
Rifle Type88.jpg|QBU-88-tarkkuuskivääri.
Damascus Checkpoint.jpeg|Type 80 -konekivääri tarkastuspisteellä Syyriassa.
TankBiathlon2016Final-11 (cropped).jpg| W-85, raskas konekivääri (12,7×108 mm).
Type 69 RPG @ PA 122nd Anniversary Caravan.jpg|Type 69 RPG -kevytsinko.
Chinese PF98 120 mm rocket launcher.jpg|PF98-panssarintorjunta-ase.
Type 87 Grenade Launcher.jpg|Type 87 -kranaatinheitin.
Chinese Type 85-ІІІ Tank.jpg|Norinco Type 85 -taistelupanssarivaunu.
Al-Khalid IDEAS 2012.jpg|MBT 2000 -taistelupanssarivaunu.
TankBiathlon2017Individual-02.jpg|Norinco Type 96A -taistelupanssarivaunu.
ZTZ-99A MBT 20170716.jpg|Kansan vapautusarmeijan Norinco Type 99 -taistelupanssarivaunu.


## Katso myös
*AVIC
*China Electronics Technology Group
*China South Industries Group
*Kiinan valtion laivanrakennusyhtymä

## Lähteet

## Aiheesta muualla
*China North Industries Group (NORINCO (G))  (globalsecurity.org)
*Esimerkkejä konsernin valmistamista pienemmistä aseista - Norinco (Company) Product List: Infantry / Small Arms  (militaryfactory.com)
*Esimerkkejä konsernin valmistamista tankeista yms - NORINCO (Company) Chronological Equipment List: Armor / Land Systems  (militaryfactory.com)